กฎกระทรวงกฎกระทรวงกำหนดหลักเกณฑ์วิธีการ และเงื่อนไขในการโฆษณาการประชุมและการแสดงข้อคิดเห็นของประชาชนในการวางและจัดทำผังเมืองรวมพ.ศ.๒๕๕๒[๑] อาศัยอำนาจตามความในมาตรา ๕แห่งพระราชบัญญัติการผังเมือง พ.ศ. ๒๕๑๘ และมาตรา ๑๙ วรรคสองแห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทย ออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง ฉบับที่ ๓๑๕(พ.ศ. ๒๕๔๐) ออกตามความในพระราชบัญญัติการผังเมือง พ.ศ. ๒๕๑๘ข้อ ๒ในกรณีที่จะมีการวางและจัดทำผังเมืองรวมในท้องที่ใดให้กรมโยธาธิการและผังเมืองหรือเจ้าพนักงานท้องถิ่น แล้วแต่กรณีจัดให้มีการโฆษณาทางวิทยุกระจายเสียงที่สามารถรับฟังได้ในท้องที่นั้นทางหนังสือพิมพ์ภาษาไทยรายวันที่มีจำหน่ายในท้องที่นั้นและทางระบบเครือข่ายสารสนเทศ เป็นระยะเวลาติดต่อกันไม่น้อยกว่าเจ็ดวันเพื่อให้ประชาชนในท้องที่ที่จะมีการวางและจัดทำผังเมืองรวมทราบถึงการที่จะวางและจัดทำผังเมืองรวมดังกล่าวในกรณีที่มีความจำเป็นเพื่อให้มีการโฆษณาอย่างทั่วถึงแก่ประชาชนในท้องที่ที่จะมีการวางและจัดทำผังเมืองรวมกรมโยธาธิการและผังเมืองหรือเจ้าพนักงานท้องถิ่น แล้วแต่กรณีจะขออนุมัติคณะกรรมการผังเมืองให้มีการโฆษณาทางวิทยุโทรทัศน์ที่สามารถรับฟังและรับการแพร่ภาพได้ในท้องที่นั้นหรือโดยวิธีการอื่นด้วยก็ได้การโฆษณาตามวรรคหนึ่งและวรรคสองต้องแสดงหรือระบุเขตท้องที่ที่จะวางและจัดทำผังเมืองรวมวัน เวลา และสถานที่ที่จะปิดประกาศแสดงรายการต่าง ๆ ตามข้อ ๓ ด้วยในกรณีที่องค์กรปกครองส่วนท้องถิ่นไม่มีระบบเครือข่ายสารสนเทศให้กรมโยธาธิการและผังเมืองจัดให้มีการโฆษณาตามวรรคหนึ่งทางระบบเครือข่ายสารสนเทศของกรมโยธาธิการและผังเมืองข้อ ๓เมื่อได้โฆษณาตามข้อ ๒ แล้ว ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี จัดให้มีการปิดประกาศแสดงรายการเกี่ยวกับการวางและจัดทำผังเมืองรวมดังต่อไปนี้(๑) วัตถุประสงค์ในการวางและจัดทำผังเมืองรวม(๒)แผนที่แสดงเขตท้องที่ที่จะวางและจัดทำผังเมืองรวม(๓) ข้อความเกี่ยวกับ วัน เวลาและสถานที่ที่จะจัดให้มีการประชุมเพื่อรับฟังข้อคิดเห็นของประชาชนในท้องที่ที่จะวางและจัดทำผังเมืองรวม(๔)ข้อความเชิญชวนให้ประชาชนในท้องที่ที่จะวางและจัดทำผังเมืองรวมไปตรวจดูรายละเอียดเกี่ยวกับผังเมืองรวมซึ่งรวมถึงแผนผังและข้อกำหนดของผังเมืองรวมดังกล่าว ที่กรมโยธาธิการและผังเมืองและสำนักงานโยธาธิการและผังเมืองจังหวัดหรือที่ทำการของเจ้าพนักงานท้องถิ่นผู้วางและจัดทำผังเมืองรวม แล้วแต่กรณี(๕)ข้อความเชิญชวนให้ประชาชนในท้องที่ที่จะวางและจัดทำผังเมืองรวมแสดงข้อคิดเห็นเกี่ยวกับการวางและจัดทำผังเมืองรวมภายในระยะเวลาและสถานที่ที่กำหนด(๖) หลักเกณฑ์ วิธีการและเงื่อนไขในการแสดงข้อคิดเห็นของประชาชนข้อ ๔ประกาศตามข้อ ๓ให้ปิดไว้ในที่เปิดเผยเป็นระยะเวลาติดต่อกันไม่น้อยกว่าสิบห้าวันก่อนวันประชุมเพื่อรับฟังข้อคิดเห็นของประชาชนณ สถานที่ดังต่อไปนี้(๑) กรมโยธาธิการและผังเมืองศาลาว่าการกรุงเทพมหานคร สำนักงานเขตของกรุงเทพมหานครและสาธารณสถานในเขตกรุงเทพมหานครสำหรับการวางและจัดทำผังเมืองรวมในเขตกรุงเทพมหานคร(๒) กรมโยธาธิการและผังเมือง ศาลากลางจังหวัดสำนักงานโยธาธิการและผังเมืองจังหวัด สำนักงานที่ดินจังหวัด สำนักงานที่ดินจังหวัดสาขาที่ว่าการอำเภอ สำนักงานที่ดินอำเภอ ที่ทำการขององค์กรปกครองส่วนท้องถิ่นและสาธารณสถานในเขตท้องที่ที่จะวางและจัดทำผังเมืองรวมสำหรับการวางและจัดทำผังเมืองรวมในจังหวัดอื่นให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี เผยแพร่ประกาศตามข้อ ๓ทางระบบเครือข่ายสารสนเทศเป็นระยะเวลาติดต่อกันไม่น้อยกว่าสิบห้าวันก่อนวันประชุมเพื่อรับฟังข้อคิดเห็นของประชาชนในกรณีที่องค์กรปกครองส่วนท้องถิ่นไม่มีระบบเครือข่ายสารสนเทศให้กรมโยธาธิการและผังเมืองจัดให้มีการเผยแพร่ประกาศตามข้อ ๓ ทางระบบเครือข่ายสารสนเทศของกรมโยธาธิการและผังเมืองข้อ ๕ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี จัดเจ้าหน้าที่ไว้ ณ ที่ทำการ เพื่อชี้แจงรายละเอียดต่าง ๆเกี่ยวกับการวางและจัดทำผังเมืองรวมแก่ประชาชนในท้องที่ที่จะวางและจัดทำผังเมืองรวมนั้นข้อ ๖ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี จัดให้มีการประชุมตามวัน เวลา และสถานที่ที่ระบุไว้ในประกาศตามข้อ ๓เพื่อรับฟังข้อคิดเห็นของประชาชนในท้องที่ที่จะวางและจัดทำผังเมืองรวมภายในสามสิบวันนับแต่วันปิดประกาศตามข้อ ๔การประชุมครั้งต่อไปจะมีหรือไม่ก็ได้แต่ในกรณีที่ประธานในที่ประชุมกำหนดให้มีการประชุมครั้งต่อไปให้ประธานในที่ประชุมแจ้งให้ที่ประชุมทราบก่อนการประชุมครั้งต่อไปให้กรมโยธาธิการและผังเมืองหรือเจ้าพนักงานท้องถิ่น แล้วแต่กรณีดำเนินการตามข้อ ๓ข้อ ๔ และข้อ ๕ โดยอนุโลมข้อ ๗ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี มีหนังสือเชิญผู้แทนหน่วยงานของรัฐผู้แทนสถาบันอุดมศึกษาที่จัดการศึกษาด้านการผังเมืองหรือสิ่งแวดล้อมผู้แทนสมาคมผู้แทนภาคเอกชน และบุคคลหรือคณะบุคคลอื่นที่เกี่ยวข้องตามที่เห็นสมควรเข้าร่วมประชุมและแสดงข้อคิดเห็นด้วยข้อ ๘ในการประชุมเพื่อรับฟังข้อคิดเห็นของประชาชนแต่ละครั้งให้ผู้ว่าราชการจังหวัดแห่งท้องที่ที่จะมีการวางและจัดทำผังเมืองรวมหรือผู้ที่ผู้ว่าราชการจังหวัดมอบหมายเป็นประธานในที่ประชุมถ้าเป็นการวางและจัดทำผังเมืองรวมในท้องที่คาบเกี่ยวกันตั้งแต่สองจังหวัดขึ้นไปให้ประธานคณะที่ปรึกษาผังเมืองรวมที่คณะกรรมการผังเมืองแต่งตั้งเป็นประธานในที่ประชุมให้คณะที่ปรึกษาผังเมืองรวมในท้องที่ที่จะวางและจัดทำผังเมืองรวมเข้าร่วมประชุมเพื่อรับฟังข้อคิดเห็นเกี่ยวกับผังเมืองรวมดังกล่าวแล้วให้คำปรึกษาและความคิดเห็นแก่กรมโยธาธิการและผังเมืองหรือเจ้าพนักงานท้องถิ่นแล้วแต่กรณีข้อ ๙ให้บุคคลดังต่อไปนี้เป็นผู้มีสิทธิแสดงข้อคิดเห็นเกี่ยวกับการวางและจัดทำผังเมืองรวม(๑)เจ้าของหรือผู้ครอบครองที่ดินหรืออาคารที่ตั้งอยู่ในท้องที่ที่จะวางและจัดทำผังเมืองรวมหรือผู้ซึ่งได้รับมอบหมายจากบุคคลดังกล่าว(๒) ผู้แทนหน่วยงานของรัฐผู้แทนสถาบันอุดมศึกษาที่จัดการศึกษาด้านการผังเมืองหรือสิ่งแวดล้อม ผู้แทนสมาคมผู้แทนภาคเอกชน และบุคคลหรือคณะบุคคลอื่นที่เกี่ยวข้องตามข้อ ๗(๓)สมาชิกรัฐสภาและสมาชิกสภาท้องถิ่นแห่งท้องที่ที่จะวางและจัดทำผังเมืองรวม(๔)กำนันและผู้ใหญ่บ้านแห่งท้องที่ที่จะวางและจัดทำผังเมืองรวมข้อ ๑๐การแสดงข้อคิดเห็นเกี่ยวกับการวางและจัดทำผังเมืองรวมจะทำเป็นหนังสือหรือด้วยวาจาก็ได้การแสดงข้อคิดเห็นด้วยวาจาให้กระทำได้เฉพาะในระหว่างการประชุมเท่านั้นการแสดงข้อคิดเห็นเป็นหนังสือให้ยื่นต่อเจ้าหน้าที่ณ สถานที่ที่กำหนดไว้ในประกาศตามข้อ ๓ หรือส่งทางไปรษณีย์ไปยังบุคคลดังกล่าวภายในระยะเวลาที่กำหนดไว้ในประกาศตามข้อ ๓หรืออาจนำไปยื่นต่อเจ้าหน้าที่ในที่ประชุมเพื่อรับฟังข้อคิดเห็นของประชาชนก็ได้ข้อ ๑๑การแสดงข้อคิดเห็นเกี่ยวกับการวางและจัดทำผังเมืองรวมต้องเป็นข้อคิดเห็นเกี่ยวกับการแก้ปัญหาหรือการพัฒนาท้องถิ่นที่จะวางและจัดทำผังเมืองรวมหรืออาจเป็นข้อคิดเห็นที่เกี่ยวกับสุขลักษณะ ความสะดวกสบาย ความเป็นระเบียบความสวยงาม การใช้ประโยชน์ในทรัพย์สิน ความปลอดภัยของประชาชนและสวัสดิภาพของสังคมการส่งเสริมเศรษฐกิจ สังคม และสภาพแวดล้อมการดำรงรักษาหรือบูรณะสถานที่และวัตถุที่มีประโยชน์หรือคุณค่าในทางศิลปกรรมสถาปัตยกรรมประวัติศาสตร์หรือโบราณคดี หรือการบำรุงรักษาทรัพยากรธรรมชาติภูมิประเทศที่งดงามหรือมีคุณค่าในทางธรรมชาติในบริเวณที่จะวางและจัดทำผังเมืองรวมนั้นในการแสดงข้อคิดเห็นของบุคคลตามข้อ ๙ (๑)จะแสดงข้อคิดเห็นเฉพาะเรื่องอันเป็นผลกระทบต่อสิทธิหรือประโยชน์ของตนเองหรือของส่วนรวมที่เกิดหรืออาจจะเกิดจากผังเมืองรวมที่จะวางและจัดทำนั้นก็ได้การแสดงข้อคิดเห็นตามวรรคหนึ่งและวรรคสองผู้แสดงข้อคิดเห็นต้องระบุข้อเท็จจริงเหตุผล และแนวทางในการแก้ไขปัญหานั้นด้วยข้อ ๑๒หนังสือแสดงข้อคิดเห็นอย่างน้อยต้องมีรายการดังต่อไปนี้(๑) ชื่อ ที่อยู่ อาชีพและลายมือชื่อของผู้แสดงข้อคิดเห็น และในกรณีที่เป็นการแสดงข้อคิดเห็นแทนผู้อื่นจะต้องแนบใบมอบฉันทะให้แสดงข้อคิดเห็นแทนด้วย(๒)ระบุเรื่องอันเป็นผลกระทบต่อสิทธิหรือประโยชน์ของตนเองหรือของส่วนรวมที่เกิดหรืออาจจะเกิดจากผังเมืองรวมที่จะวางและจัดทำนั้นในกรณีเป็นบุคคลตามข้อ ๙ (๑)ให้แนบสำเนาเอกสารที่เกี่ยวกับการเป็นเจ้าของหรือผู้ครอบครองที่ดินหรืออาคารซึ่งตั้งอยู่ในท้องที่ที่จะวางและจัดทำผังเมืองรวมแล้วแต่กรณี ด้วยข้อ ๑๓ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี นำข้อคิดเห็นของบุคคลตามข้อ ๙และความเห็นของคณะที่ปรึกษาผังเมืองรวมตามข้อ ๘ วรรคสอง ไปประกอบการพิจารณาวางและจัดทำผังเมืองรวมหรือทบทวนผังเมืองรวมที่ได้วางและจัดทำขึ้นไว้แล้วก่อนที่จะนำเสนอคณะกรรมการผังเมืองพิจารณาให้ไว้ณ วันที่ ๑๘ มีนาคม พ.ศ. ๒๕๕๒ชวรัตน์ชาญวีรกูลรัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๙ วรรคสอง แห่งพระราชบัญญัติการผังเมืองพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าในการวางและจัดทำผังเมืองรวมใด ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี จัดให้มีการโฆษณาให้ประชาชนทราบ แล้วจัดการประชุมไม่น้อยกว่าหนึ่งครั้งเพื่อรับฟังข้อคิดเห็นของประชาชนในท้องที่ที่จะมีการวางและจัดทำผังเมืองรวมนั้นในการรับฟังข้อคิดเห็นนี้จะกำหนดเฉพาะให้ผู้แทนของประชาชนเข้าร่วมการประชุมตามความเหมาะสมก็ได้หลักเกณฑ์ วิธีการ และเงื่อนไขในการโฆษณา การประชุม และการแสดงข้อคิดเห็น ให้กำหนดโดยกฎกระทรวงแต่เนื่องจากหลักเกณฑ์ วิธีการ และเงื่อนไขในการโฆษณา การประชุมและการแสดงข้อคิดเห็นของประชาชนในการวางและจัดทำผังเมืองรวมตามกฎกระทรวง ฉบับที่๓๑๕ (พ.ศ. ๒๕๔๐) ออกตามความในพระราชบัญญัติการผังเมือง พ.ศ. ๒๕๑๘ไม่สอดคล้องกับสภาพการณ์ปัจจุบันที่ได้มีการพัฒนาสื่อโฆษณาต่าง ๆ มากขึ้น ดังนั้นเพื่อให้การโฆษณาเป็นไปอย่างทั่วถึงสมควรปรับปรุงหลักเกณฑ์ดังกล่าวโดยเพิ่มการโฆษณาทางโทรทัศน์และทางระบบเครือข่ายสารสนเทศรวมทั้งสมควรเพิ่มบุคคลผู้มีสิทธิแสดงข้อคิดเห็นในการวางและจัดทำผังเมืองรวมและปรับปรุงวิธีการแสดงข้อคิดเห็น ทั้งนี้เพื่อประโยชน์ในการวางและจัดทำผังเมืองรวมจึงจำเป็นต้องออกกฎกระทรวงนี้ปริยานุช/ผู้จัดทำ๓๐มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๘ ก/หน้า ๒๑/๒๗ มีนาคม ๒๕๕๒